Efrîn de vera artêşa tirke ya îşxalkere çalakîyî dewam kene. Efrîn de çalakîya vera artêşa tirke ya îşxalkere de tegmen Talha Bahadir ame cezakerdene.
Dewleta tirke ya îşxalkere cerganê xo reyde şewe saete 23.40 de tewr tay 100 topî eştî dewanê Qinêtra, Bênê û Soxanakê yê Şêrawa. Dormeyê saete 24.50 de zî dewê Eyn Deqnê, Meranaz, Bêlûmiye, Şewarxa yê Til Rifatî û Kela Şewarxa dîyayî bombayan ver.
Hetê bînî ra teyarayê bêmerdiman Şehba û Efrînî ser o gêrayêne.
Dewleta tirke ya îşxalkere saete 01.00 ra pey zî dewê Dêr Cimêl, Zîyaret û Aqîbe yê Şêrawa û dima zî dewê Herbel û Semûqê yê Şehba dayî bombayan ver.
